મારા આમ અચાનક મરી જવાથી મારી ગેરહાજરીની નોંધ ચોક્કસ લેવાશે. મારું કુટુંબ, મારી આસપાસનો સમાજ અને મારી નિશાળ મારી ગેરહાજરીને કારણે થોડા સમય સુધી સ્તબ્ધ થઈ જશે. મારી આત્મ હત્યાને કારણે થોડા દિવસ સુધી લોકો આજની શિક્ષણપ્રથા અને પરીક્ષા પદ્ધતિને ગાળો આપશે. બહુ જ ટૂંકા સમય સુધી મારી ગેરહાજરી વર્તાશે. બહુ જ ટૂંકા સમય સુધી. અને પછી સમય બધું જ બરાબર કરી આપશે. કોઈ મને યાદ નહિ કરે. કોઈ પરીક્ષા પદ્ધતિ કે શિક્ષણ પ્રથા બદલવાની વાતો નહિ કરે.